Up-2035/07, U-I-173/07
Natisni
Opravilna št.:
Up-2035/07, U-I-173/07
Datum odločitve:
2. 7. 2007
ECLI:
ECLI:SI:USRS:2007:Up.2035.07
Akt:
Ustavna pritožba zoper odločbo Carinskega urada Ljubljana št. DT 42300-5809/2006 z dne 30. 3. 2007
Izrek:
Ustavna pritožba zoper odločbo Carinskega urada Ljubljana št. DT 42300-5809/2006 z dne 30. 3. 2007 se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Datum vloge:
1. 6. 2007
Vrsta odločitve:
sklep
Vrsta rešitve:
zavrženje
Dokument:
US27712
Dokument v PDF obliki:
Up-2035-07, U-I-173-07.pdf
112 KB
Prenesite datoteko
Up-2035/07-4
U-I-173/07
2. 7. 2007
SKLEP
Ustavno sodišče je v postopku za preizkus ustavne pritožbe samostojnega podjetnika A. A., B. B., s. p., Ž., ki ga zastopa Odvetniška družba C., o. p., d. n. o., Z., na seji senata 19. junija 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper odločbo Carinskega urada Ljubljana št. DT 42300-5809/2006 z dne 30. 3. 2007 se zavrže.
Obrazložitev
1. Pritožnik hkrati s pobudo za oceno ustavnosti 8., 13., 13a., 16. in 17. člena Zakona o trošarinah (Uradni list RS, št. 2/07 – ur. p. b. – ZTro) vlaga tudi ustavno pritožbo zoper prvostopenjsko odločbo o naknadnem obračunu trošarine. Predlaga, naj Ustavno sodišče izjemoma odloča o ustavni pritožbi pred izčrpanjem pravnih sredstev.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. Ustavno sodišče lahko izjemoma odloča o ustavni pritožbi pred izčrpanjem izrednih pravnih sredstev (drugi odstavek 51. člena ZUstS).
3. Na podlagi prvega odstavka 86. člena Zakona o davčnem postopku (Uradni list RS, št. 117/06 – ZDavP-2) je bilo mogoče zoper izpodbijano odločbo vložiti pritožbo, ki jo je pritožnik tudi vložil. Ker v obravnavani zadevi niso izčrpana niti redna pravna sredstva, se Ustavnemu sodišču niti ni treba opredeliti do pritožnikovega predloga, naj izjemoma odloča o ustavni pritožbi pred izčrpanjem pravnih sredstev. Glede na to je Ustavno sodišče ustavno pritožbo zavrglo.
4. O pobudi bo Ustavno sodišče odločilo posebej.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan